چین کی حکومت کا کریک ڈاؤن، علی بابا گروپ کے منافع میں 81 فی صد کمی 
ماہرین چین کی حکومت کی جانب سے علی بابا سمیت ای-کامرس کے شعبے کے خلاف چین کی حکومت کے کڑے ضابطوں اور کریک ڈاؤن کو بھی آمدن میں کمی کا باعث قرار دے رہے ہیں۔
ویب ڈیسک — خبر رساں ادارے ’اے ایف پی‘ کے مطابق علی بابا گروپ کا کہنا ہے کہ رواں ماہ جولائی تا ستمبر کی سہ ماہی میں اس کی آمدن 28 ارب یوآن سے کم ہو کر پانچ ارب یوان (کم و بیش 83 کروڑ ڈالر) تک آ گئی ہے۔ خبر رساں ادارے ’رائٹرز‘ کے مطابق علی بابا گروپ نے اپنی سالانہ شرحِ نمو کی پیش گوئی میں بھی کمی کر دی ہے جس کی وجہ سے اسٹاک مارکیٹ میں اس کے حصص کی قیمت 11 فی صد کم ہو گئی ہے۔ اگرچہ کمپنی نے اپنے حالیہ اندازوں میں یہ توقع بھی ظاہر کی ہے کہ آئندہ برس مارچ تک اس کی آمدن میں 20 سے 23 فی صد اضافہ ہو جائے گا، البتہ یہ 2014 میں اس کے حصص شیئر بازار میں آنے کے بعد کی سب سے کم شرح ہے۔ علی بابا کے سی ای او ڈینئل ژینگ نے معاشی دباؤ اور چین میں ای-کامرس کے شعبے میں بڑھتی ہوئی مسابقت کو کمپنی کی آمدن میں کمی کا سبب قرار دیا ہے۔ معاشی ماہرین کا کہنا ہے کہ کرونا وائرس کے بعد پیدا ہونے والے معاشی حالات میں چین کے شہری اخراجات کرنے میں زیادہ محتاط ہو گئے ہیں۔ اس کے علاوہ مختلف اشیا کی رسد میں آنے والی رکاوٹیں بھی اس کا سبب ہیں۔ اس وجہ سے علی بابا سمیت چین میں ای کامرس کی دیگر کمپنیوں کی آمدن اور شرح نمو میں کمی آئی ہے۔ ان معاشی اسباب کے علاوہ ماہرین چین کی حکومت کی جانب سے علی بابا سمیت ای-کامرس کے شعبے کے خلاف چین کی حکومت کے کڑے ضابطوں اور کریک ڈاؤن کو بھی ان کمپنیوں کی آمدن میں کمی کا باعث قرار دے رہے ہیں۔ چین کی حکمران جماعت کمیونسٹ پارٹی گزشتہ برس سے ای-کامرس اور ٹیکنالوجی کی کمپنیوں کے گرد گھیرا تنگ کر رہی ہے۔ کو اپنے پلیٹ فارم کے صارفین کا ڈیٹا فراہم کرنے پر آمادہ کرنے کے لیے ان کارروائیوں کا آغاز کیا تھا۔ ماہرین نے اس بارے میں یہ خدشہ بھی ظاہر کیا تھا کہ اگر جیک ما، علی بابا کے صارفین کی معلومات فراہم کرنے پر آمادہ ہو جاتے ہیں تو ڈیجیٹل دنیا میں چین کو مقامی اور بین الاقوامی صارفین پر اثر انداز ہونے کے زیادہ وسیع مواقع ملیں گے۔ وائس آف امریکہ کی ایک رپورٹ کے مطابق سائبر سیکیورٹی کے ایک ماہر نے نام نہ ظاہر کرنے کی شرط پر بتایا تھا کہ چین کی کمیونسٹ پارٹی کی نظر جیک ما کو حاصل ڈیجیٹل بالادستی پر ہے۔ جیک ما کو سرمائے، معلومات اور مواد تینوں شعبوں میں بالادستی حاصل ہے۔ چین کے سرکاری اداروں نے رواں برس کے آغاز میں علی بابا گروپ کے خلاف مالیاتی امور میں تحقیقات کا آغاز کیا تھا۔ اس بارے میں مبصرین کا کہنا تھا کہ چین کی حکومت جیک ما پر معلومات کی فراہمی کے لیے دباؤ ڈالنے کی خاطر یہ اقدامات کر رہی ہے۔ ان تحقیقات کے بعد علی بابا گروپ پر دو ارب 75 کروڑ ڈالر کا بھاری جرمانہ بھی کیا گیا تھا۔ ان تحقیقات اور اور حکومت کی جانب سے ضابطوں میں کی جانے والی تبدیلیوں پر جیک ما نے چین کے سرکاری اداروں پر تنقید بھی کی تھی۔ اپنے تنقیدی بیانات کے بعد جیک ما کچھ عرصے کے لیے منظر عام سے غائب بھی ہو گئے تھے۔ اس کے بعد سے چین کی حکومت ڈیجیٹل شعبے سے وابستہ بڑی کمپنیوں پر عائد ہونے والے ضابطے سخت کر رہی ہے اور کئی کمپنیوں پر جرمانے بھی ہو چکے ہیں لیکن پالیسی میں اس تبدیلی کا اولین ہدف علی بابا گروپ بنا تھا۔ مالک کمپنی ’بائٹ ڈانس‘ اور علی بابا نے سنگا پور کا رُخ کرنا شروع کر دیا تھا۔ جب کہ علی بابا نے ای-کامرس کے علاوہ جائیداد کی خرید و فروخت میں سرمایہ کاری بھی شروع کر دی تھی۔ سے چین کی حکومت ٹیکس چوری، آن لائن مرچنٹ اور خریداروں کی منی لانڈرنگ کی سرگرمیوں کے خلاف کارروائی کر سکتی ہے۔ ان سرگرمیوں میں کمیونسٹ پارٹی کے ارکان اور سرکاری ملازمین بھی شامل ہو سکتے ہیں۔ ماہرین کے مطابق ڈیٹا تک رسائی کی یہ کوششیں چین میں کرپشن کے خلاف جاری مہم کا بھی حصہ تھیں۔ ماہرین کا کہنا ہے کہ اس کے ساتھ آن لائن خریداری کے ڈیٹا تک رسائی حکومت کو اظہار اور معلومات کی آزادی پر سینسرشپ عائد کرنے، سیاسی مخالفین اور مذہبی اعتقاد رکھنے والوں پر دباؤ بڑھانے میں بھی مددگار ہو سکتی ہے۔ وہ اس کی یہ مثال دیتے ہیں کہ معلومات میسر ہونے پر کسی بھی مذہبی کتاب کی خریداری کرنے والوں کا علم حکام کو ہو سکتا ہے اور وہ ان کے خلاف کارروائی کر سکتے ہیں۔ چین کی حکومت کا مؤقف رہا ہے کہ وہ ای-کامرس کمپنیوں میں مسابقت برقرار رکھنے کے کئی ضابطوں میں تبدیلی لا رہی ہے۔ ای-کامرس پلیٹ فارمز نے اپنے مرچنٹس کو دیگر پلیٹ فارمز پر اشیا فروخت نہ کرنے کا پابند بنایا تھا اور حکومتی ریگولیٹرز نئے ضابطوں سے ایسی اور اس جیسی دیگر شرائط ختم کر رہی ہے۔ سینٹر فار انوویشن فیوچر سے وابستہ ماہر ابیشر پرکاش ای کامرس کمپنیوں کے لیے ضابطوں میں تبدیلی اور ٹیک کمپنیوں پر کریک ڈاؤن کے بارے میں کہتے ہیں کہ ان کا مقصد بنیادی طور اپنی جیوپولیٹیکل مفادات اور اثر و رسوخ بڑھانا ہے۔ ان کا کہنا ہے کہ بڑی ٹیکنالوجی کمپنیوں عالمی سیاست میں اثر انداز ہونے کا مؤثر ذریعہ ہیں اور چین کو ان کی ضرورت ہے۔